En novembernatt i 1572 observerer Tycho fra Herrevad en ny stjerne i stjernebildet Kassiopeia, som han gir navnet Stella Nova. Ved hjelp av en selvlaget sekstant studerer og nedtegner han observasjoner i et år av det vi i dag ville kalle en supernova. I 1573 publiserer Tycho sine observasjoner i København, og disse danner grunnlaget for hans senere berømmelse som astronom.